आड़े-तिरछे बिजली के खंबे, झूल रहे तार, हादसों पर भी नहीं ध्यान
आड़े-तिरछे खंभे, जिनके गिरने से कभी भी गंभीर हादसा हो सकता है।
इन जगहों पर हो चुके हैं हादसे
कम ऊंचाई की बिजली के तार के कारण हाल ही में जुगियाना मोहल्ला में गाय को करंट लग गया था। इससे उसकी मौके पर ही मौत हो गई थी। वहीं ट्रंेचिंग ग्राउंड के पास बन रहे वाटर बॉक्स पर कार्य करते समय एक युवक को हाईटेंशन लाइन के चपेट में आने के कारण करंट लग गया था। इससे वह गंभीर रूप से घायल हो गया था। उक्त युवक का अभी भी भोपाल में इलाज चल रहा है। बीना-कंजिया मार्ग पर पेट्रोल पंप के सामने बिजली के तारों की चपेट में आने से तीन गाय की मौत हो गई है। मल्हारगढ़ रोड पर तारों पर लगी हरी पत्तियों को खाने के चक्कर में गाय की करंट लगने घायल हो गई थी।
गर्मियों में घटती हैं ज्यादा घटनाएं
क्षेत्र में किसानों की फसलें पक चुकी हैं। इनकी कटाई भी शुरू हो चुकी है। गर्मियों के मौसम में चलने वाली हवा से कई बार तार आपस में टकरा जाते हैं। इससे चिंगारियां निकलती हैं। इस कारण कई बार खेतों में खड़ी फसल में आग लग जाती है। इससे कई बार किसानों का हजारों रुपए का नुकसान हो जाता है। वहीं तेज हवा चलने से कई बार आड़े-तिरछे खंबे भी गिर जाते हैं। बिजली कंपनी के अधिकारियों ने यदि समय रहते इन खंबों को दुरुस्त नहीं कराया तो कभी भी गंभीर हादसा हो सकता है। पिछले वर्ष मूडरा गांव में एक किसान के खेत में आग लगने से गेहूं की फसल जल गई थी।
यहां ज्यादा परेशानी
अजीज कॉलोनी में खंबे न होने से बांस बल्लियों पर बिजली के तार झूल रहे हैं। मल्हारगढ़ रोड पर मदीना कॉलोनी मुक्तिधाम के पास सड़क किनारे लगे तार जमीन से कम ऊंचाई पर है। तुलसी कॉलोनी में एक ही खंबे पर 50 से अधिक कनेक्शन दिए हैं। चंदेरी रोड पर तीन लाइन बड़ी व एक लाइन छोटी एक साथ निकल रही है। इस रोड पर खंबे भी आड़े-तिरछे लगे हैं।
नगर की सड़कों पर मंडराता है करंट का खतरा
गर्मियों में तारों से निकली चिंगारियों से लगती है खड़ी फसलों में आग
भास्कर संवाददाता | मुंगावली
नगर की अधिकांश सड़कों पर बिजली के आड़े तिरछे खंबे लगे हुए हैं। कई जगह बिजली के तारों की ऊंचाई काफी है। इस कारण आए दिन हादसे हो रहे हैं। इससे लोगों को निकलने में भी परेशानी का सामना करना पड़ रहा है। बिजली के तारों से करंट लगने से कई मवेशियों की मौत तक हो चुकी है। वहीं कई लोगों को करंट भी लग चुका है। इसके अलावा गर्मियों के समय बिजली के तारों की कम ऊंचाई के कारण खेतों में आग लगने की घटनाएं अक्सर होती रहती है।
शहर के स्टेशन रोड, मल्हारगढ़ रोड, चंदेरी रोड, पिपरई रोड, बहादुरपुर रोड सहित अन्य मार्गों पर बिजली के खंबे आड़े-तिरछे लगे हुए हैं। इससे कई बार हादसे का डर लगा रहता है। वहीं मदीना कॉलोनी, अजीज कॉलोनी, पालीवाल कॉलोनी के अलावा चंदेरी रोड पर बिजली के तार कॉलोनी के मार्ग पर काफी कम ऊंचाई पर है। इससे निकलते समय यह तार कई बार वाहनों से टकरा जाते हैं। वहीं कई मोहल्लों में खंबे नहीं होने के कारण बिजली के तार लकड़ी की बल्लियों पर लगे हैं। इससे इनकी ऊंचाई काफी है। इन तारों के कारण कई बार मवेशियों को करंट भी लग जाता है। वहीं कई लोगों के घरों के ऊपर और घरों के काफी पास से हाईटेंशन तार निकली है।
चंदेरी रोड की एसएस लाइन तार चोरी होने से बंद पड़ी है। बाकी जहां-जहां तार झूल रहे हैं। उनका मेंटेनेंस मई-जून में किया जाएगा। पीयूष कुमार चावला, सुपरवाइजर, मप्र विद्युत वितरण कंपनी मुंगावली
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva awa_Deva